Sesotho Articles | National Museum Publications
BY Marianna Botes March 17, 2020
Rachel Thoka o hlahile ka 1825, hantlentle Naheng e ka Bophirimela. Jwaloka ka ngwana wa ngwanana e monyenyane o ile a rekisetswa rapolasi e mosweu, Sarel Griesels, eo mosadi wa hae a neng a hloka lekgoba le lenyane mmarakeng wa makgoba Motsekapa. Jwaloka moetlo waMaDutch nakong tseo, ba ha Griesels ba ile ba mo fa lebitso le letjha ho tswa bibeleng, le bitswang Rachel, mme a ithuta ho bua puo ya Dutch.
BY Gosiame Amy Goitsemodimo February 25, 2020
Lebitso la Modjadji kapa Mofumahadi wa Pula le bolela tatelano ya Mafumahadi a Balobedu (Provinseng ya Limpopo, Afrika Borwa) ba tsebahalang ka bokgoni ba bona ba ho laola maru le ho na ha pula. Tshimoloho ya Mofumahadi wa Pula wa pele e dikanyeditswe ke sephiri, empa ditlaleho kaofela di a dumela ka hore ke setloholwana sa leloko la morena wa kgale ho tswa pusong ya Karanga ya Monomotapa (Zimbabwe borwa-botjhabela).
by Gosiame Amy Goitsemodimo
BY Gosiame Amy Goitsemodimo September 25, 2019
Moprofeta Anna Mantsopa Makhetha o hlahile ka selemo sa 1795 sebakeng se bitswang Likotsi kapa Ramakhetheng haufi le moo e seng e le Maseru kajeno. Ke moradi wa Nkopane, moholwane e moholo wa Makhetha, le Sesilane. Lebitso leo a le fuweng tlhahong ya hae e bile Koena-li-fule, e leng se bolelang “dikoena di a iphepa/ho fepa dikoena”. Ha a ne a sa le monyenyane o ile a bona masisapelo a tlala a bakuweng ke Difaqane, tse ileng tsa susumetsa batho ho ba madimo mme ka bomadimabe ke se ileng sa etsa hore a lahlehelwe ke ntatae.